Elena Măţan este românca de 26 de ani care face plajă pe terasa apartamentului şi i-a înnebunit pe vecini. Ea s-a mutat în Statele Unite pentru a fi alături de Alex Măţan, cel cu care s-a căsătorit în luna decembrie.
Alex Măţan (24 de ani) a avut un 2023 de neuitat. A cucerit titlul în MLS cu Columbus Crew şi a făcut o nuntă grandioasă cu marea iubire a vieţii lui. El încasează un salariu anual de 450.000 de euro.
Elena Măţan, românca de 26 de ani care i-a înnebunit pe vecini
Elena Măţan trăieşte în lux alături de fotbalistul care a trecut prin momente grele în timpul împrumutului la Rapid. Tânăra care este de o frumuseţe rară (VEZI GALERIA FOTO DE MAI JOS) trăieşte „visul american”. Totuşi, vremea din Ohio a dat-o peste cap.
„Trei zile plouă, următoarea e cald de poţi să stai la soare, următoarele două zile plouă iar, apoi mai vin 2 de stat la soare. Vreme ca aici nu am mai văzut„, a scris Elena pe contul ei de Instagram.
Elena Măţan a profitat de ultimele zile cu soare şi a făcut plajă pe terasa apartamentului şi i-a „înnebunit” pe vecinii săi. Imaginile postate pe reţelele sociale sunt unele de senzaţie.
Soţia lui Alex Măţan a îmbrăcat un costum de baie minuscul şi şi-a etalat tatuajele.
Cât de frumoasă este soţia lui Alexandru Măţan
Elena Măţan este, de mai bine de trei ani, într-o relaţie cu jucătorul lui Columbus Crew. În ziua în care şi-a sărbătorit ziua de naştere, a primit o adevărată declaraţie de dragoste.
„La mulți ani, iubire! Îți mulțumesc pentru că mă iubești necondiționat. Te iubesc cel mai mult„, i-a scris Alex Măţan.
Elena Măţan a răspuns imediat la mesajul impresionant primit de la soţul ei: „Mereu. Te iubesc și eu„
Elena Măţan a fost luată la întrebări de urmăritorii pe care îi are pe contul de Instagram despre viaţa pe care o trăieşte în Ohio.
„(Cum este viața în America? Avantaje și dezavantaje) Este o experiență frumoasă, însă nu m-aș muta definitiv în SUA. Avantajele sunt oportunitățile pe care ți le oferă, în materie de orice, învățământ, business etc.
Dezavantajele sunt armele, la o perioadă de timp e împușcat cineva, atentate la școli, cinema, magazine. Eu de când locuiesc aici și a fost atentatul la cinema, nu mai pot merge să văd un film, fac atac de panică. Îți este frică să mergi noaptea pe stradă, ceea ce în România nu mi s-a întâmplat niciodată„, a spus Elena Măţan, potrivit gsp.ro.